text: ڈی جی شپنگ کی جانب سے تشکیل کردہ جانچ پڑتال ٹیم نے اپنا عمل شروع کردیا ہے اور بھارتی بحریہ ، بھارتی ساحلی محافظ دستے، ساحلی پولیس اور کیرالہ کی ریاستی حکومت کے ساتھ تال میل بناکر کام کررہی ہے۔ کوچی اور ممبئی کے پیشہ ور تفتیش کاروں کی دو ٹیمیں اور متعلقہ ڈی جی شپنگ کا عملہ مذکورہ بحری جہاز کے معائنہ کے لیے تعینات کیا گیا ہے تاکہ وہ مذکورہ جہاز کا طبعی معائنہ کرکے تمام شواہد جمع کرلے۔